open-index/open-wikipedia-markdown huggingface dataset:
Ḥasidisk jødedom

**Ḥasidisk jødedom**, eller **chasidisk jødedom**, er en fromhetsretning innen jødedommen som oppstod på 1700-tallet i Øst-Europa i de områdene som nå er Ukraina, og som baserer seg på den jødiske mystikken, kabbala.

Grunnleggeren het rabbi Israel ben Elieser (1698–1760), også kalt *[[Baal Shem Tov]]*, «Mesteren av det gode navn». Denne tradisjonen vektlegger Guds allestedsnærvær, samt det hjertelige, meningsbærende forhold mellom mennesker. Chassid (ḥasid) er et hebraisk ord som opprinnelig betyr «from». Baal Shem Tov la særlig vekt på å formidle en lys, optimistisk og gledesfylt gudsforståelse til sine trosfeller, som var traumatisert av en serie pogromer.

Noen av de ortodokse retningene er ekstra strenge. Jødene som tilhører disse retningene, lever for seg selv i egne boligområder, de går i spesielle klesdrakter og har sine egne skoler for barn og ungdom. Mennene har gjerne langt skjegg og sidelokker langs kinnet (peyos), og de går i svarte frakker og hatter. Hodeplaggene streimel, spodik og kolpik brukes av hasidiske menn, alt etter hvilken geografisk opprinnelse de har. I mange hasidiske retninger er det en norm at gifte kvinner bærer parykk – sheitel – og/eller et hodeplagg som på annen måte dekker håret fullstendig.
Fil:Chaim Michoel Biberfeld.jpg|Chaim Michoel Biberfeld med en streimel.
Fil:RYL ZTL.jpg|Rabbiner  ZT"L Boro Park med en spodik
Fil:Rabbi Moshe Leib Rabinovich.JPG|Rabbineren Moshe Leib Rabinovich med en kolpik.
Fil:Judge Rachel Freier - Photo Jordan Rathkopf.jpg|Dommer Rachel Freier bærer en sheitel, en parykk for gifte kvinner. Foto Jordan Rathkopf
Retningen legger vekt på den enkeltes religiøse erfaringer. Personlig bønn og glede over kontakten med Gud var det viktigste i jødedommen, mente de. Dette har de ḥasidiske gruppene holdt fast ved, samtidig som de er svært nøye med å følge de religiøse lovene.

En kjent folkelivsskildiring fra ḥasidisk miljø er musikalen *[[Spelemann på taket]]*, som tar utgangspunkt i boken *Melkemannen Tevye* av Sholem Aleichem.

Kjente personer med ḥasidisk bakgrunn er blant annet filosofen Martin Buber, forfatterne Isaac Bashevis Singer (Nobelprisen i litteratur 1978), Israel Joshua Singer og Esther Kreitman (de tre var også søsken), og fredsaktivisten Elie Wiesel (som mottok Nobels fredspris i 1986).

## Fotnoter

## Referanser


## Eksterne lenker
*
Sandskink

**Sandskink** er en skink, som helt mangler synlige lemmer.

Utbredelsen er begrenset til sørlige og østlige deler av det greske fastlandet, øyene Kythira og Kastellorizo, og deler av det sørvestlige Anatolia. Arten lever delvis nedgravd, og kan ofte bli funnet under steiner. Sandskinken foretrekker åpne steder med gras, og annen lav vegetasjon. Den trives på varme steder i lavlandet, og er funnet opp til 600 m over havet.

## Eksterne lenker
* 

* Lymberakis, P., Tok, V., Ugurtas, I., Sevinç, M. & Crochet, P-A (2008) ''Ophiomorus punctatissimus'' i 2009 IUCN Red List of Threatened Species
* Amphibians and Reptiles of Europe: ''Ophiomorus punctatissimus''
Satref

**Satref** (Satellittbasert referansesystem) er Statens kartverks nasjonale system for nøyaktig posisjonsbestemmelse basert på GPS (Global Positioning System). SATREF består av et nettverk av basestasjoner over hele landet, og et kontrollsenter. Fra SATREF® leveres ulike tjenester for nøyaktig navigasjons- og posisjonsbestemmelse.

Geodesidivisjonen ved Statens kartverk drifter systemet og tjenestene.

## Referanser
Ragnhild Gjerstad

**Ragnhild Gjerstad** (født 1952) er en norsk illustratør og barnebokforfatter. Hun debuterte med *Den lille kongen* i 1993.

Ragnhild Gjerstad er utdannet ergoterapeut.  Hun bor og arbeider på Gjettum i Bærum kommune.

## Bokutgivelser
* 1993: *Den lille kongen*	
* 1994: *Fredriks fantastiske flyveferd*	
* 1995: *Alma*	
* 1996: *Rot*	
* 2008: *Nikka går til skolen*

## Referanser

## Eksterne lenker
* Intervju i Utposten 1997
Càrn Eige

**Càrn Eige** eller **Càrn Eighe** er et fjell i Skottland, lokalisert  i regionen Highland. Det ligger like nord for Glen Affric og sær for Loch Mullardoch.

Càrn Eige har en høyde på 1&nbsp;183 meter over havet,, noe som gjør det til det tolvte høyeste fjellet i Skottland og på De britiske øyer, og det høyeste fjellet i det nordlige Skottland (nord for Great Glen). Med en primærfaktor på 1&nbsp;148 meter er det det nest høyeste fjellet på De britiske øyer rangert etter primærfaktor.

Etter britisk klassifisering av fjell regnes Càrn Eige som en «munro» og en «marilyn».

## Referanser
Det sentralsibirske platå

**Det sentralsibirske platå** (russisk Среднесиби́рское плоского́рье - *Srednesibirskoje ploskogore*) er et skarpt markert platå med varierende høyde som dekker det meste av Sibir mellom elvene Jenisej og Lena. Platået dekker et område på 3,5 millioner kvadratkilometer. Det høyeste området er Putoranplatået som stiger til 1701 meter over havet. Purotanfjellene ligger helt nord på platået og sør for platået ligger de østlige Sajanfjellene og Bajkalfjellene. I øst glir platået over i lavlandet i Sakha.

Klimaet er kontinentalt med korte, varme somre og lange, særdeles kalde vintre. Det meste av området er dekket av barskog (lerketre). Den største elven på platået er Nedre Tunguska. Området er geologisk kjent for De sibirske trappene med spesielt mange mineralressurser, som kull, nikkel, kobber, palladium, jernmalm, gull, diamanter og naturgass. Berggrunnen under er sedimenter fra karbon og senere, og under dette igjen ligger et mer enn 2 milliarder år gammelt grunnfjellskraton som kalles Angaraland.

## Referanser
Djupdalsegga

**Djupdalsegga** er et fjell i Stranda kommune i Møre og Romsdal. Det har en høyde på 1&nbsp;660 meter over havet.

## Se også
* Liste over Norges høyeste fjell

## Referanser
Økonomisk kartverk

**Økonomisk kartverk** er en kartserie for planlegging og ressursforvalting i målestokk 1:5&nbsp;000 (delvis 1:10&nbsp;000). Omfatter i utgangspunktet areal under skoggrensa med verdi for jord- og skogbruk.

Arbeidet med økonomisk kartverk startet etter et Stortingsvedtak i 1964 om et nasjonalt program for økonomisk kartlegging, og dette resulterte i at ca. halvparten av landet er kartlagt med detaljerte opplysninger om bebyggelse, infrastruktur, eiendomsforhold, og natur og landskap. Økonomisk kartverk danner grunnlaget for felles kartdabase (FKB), og også for eiendomskartet i Matrikkelen.

## Referanser


## Eksterne lenker
Økonomisk kartverk fyller 50 år  - kartverket.no
Missa Caritatis

***Missa Caritatis*** er en messe av Ragnar Bjerkreim. Den kalles en kjærlighetsmesse, «ei årtusenlang kyrkjemusikalsk reise, inspirert av den kristne kjærleiksbodskapen». Særlig «Velsigning» som Bodil Arnesen synger, er blitt svært kjent, ikke minst fordi den brukes som avslutning av programmet *[[Salmer til alle tider]]* i NRK hver søndagskveld.

Notene til messen er gitt ut på Norsk Musikforlag.

Innspillingen er gitt ut av Lynor i 1995 som Lynor CD 9501. Overskuddet av utgivelsen gikk til et prosjekt i regi av Det norske misjonsselskap til støtte for enslige mødre i Thailand. Kor Z og Gandelo er korene som medvirker på innspillingen, solister er Kjetil Saunes, Bodil Arnesen og Morten Harket. Musikerne Aril Stav (klarinett/saksofon), Iver Kleive (orgel), Eivind Aarset (gitar), Per Flemstrøm (fløyte), Ottar Nesje (trommer) og Kjetil Bjerkestrand (keyboards). Dirigent er Inger Vagle og produsent er Ragnar Bjerkreim. 

## Sporliste
#«Introitus» 6:38
#«Kyrie» 7:23
#«Gloria» 4:02
#«Credo» 4:12
#«Hymne til kjærleiken» Solist: Morten Harket og Bodil Arnesen. 6:52
#«Sanctus» Solist: Morten Harket. 4:35
#«Fadervår» 3:20
#«Agnus Dei» 5:50
#«Velsigning (til Benedicte)» Solist: Bodil Arnesen. 3:25 
#«Postludium» 6:56

## Referanser


## Eksterne lenker
* Bjerkreims produksjoner hos Lynor
Hjalmar Peter Johansen

**Hjalmar Peter Martin Johansen** (født 1. november 1892, død 9. desember 1979) var en dansk sportsutøver som deltok i de olympiske leker 1912 i Stockholm.
 
Johansen vant en olympisk bronsemedalje i turn under OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

## OL-medaljer
* 1912  Stockholm -  Bronse i turn, lagkonkurranse fritt system (Danmark)

## Eksterne lenker
*
Primærdata

**Primærdata** er koordinater og andre data som karakteriserer en bestemt klasse objekt, f.eks. data om alle veier i et område (veikant, veibredde, veiklasse osv.). Primærdata er i utgangspunktet de «beste» data som er tilgjengelige for kartformål. Primærdata vil danne grunnlag for forskjellige kartprodukter.

## Referanser
Allround-VM på skøyter 1987, kvinner

**Allround-VM på skøyter 1987, kvinner** ble arrangert på State Fair Park i Milwaukee, Wisconsin, USA den 7 og 8. februar 1987 med 32 deltakere fra 15 nasjoner.

Karin Kania fra Øst-Tyskland ble verdensmester.

## Sammenlagt

## Kilder
* 
* Resultater for kvinner på  www.SpeedSkatingStats.com og på  Schaatsstatistieken.nl (Søster-nettsteder)
Mysticum / Ulver

***Mysticum / Ulver*** (utgitt 1994) er et split album mellom de to norske black metal bandene Ulver og Mysticum. 

## Sporliste
**Mysticum**
# «Mourning» (4:21)  
**Ulver** 
# «Ulverytternes kamp» (6:30) 

## Kilder
*Vargnatt hos Encyclopaedia Metallum
Folketellingen 1891

**Folketellingen 1891** ble avholdt 1. januar 1891 i Norge, og landet hadde i overkant av 2 millioner personer som hjemmehørende folkemengde ved denne folketellingen. https://www.ssb.no/historisk-statistikk/folketellinger/folketellingen-1891 

Folketellingen 1891 har en rekke kvaliteter som er ukjente i de eldre tellingene. Bl.a. er opplysningene om yrker mer omfattende enn i tidligere tellinger. Interessen for befolkningens etnisitet var også stor, spesielt rettet mot samer og kvener. Tellingen er ført på syv ulike skjemaer, som til dels er ulike for byer og landdistrikter. Hovedlister, huslister og personsedler, samt et jordbruksskjema skulle føres for hver husstand. Det ble ført egne skipslister, med personsedler for mannskapet. I tillegg kommer hovedsammendrag for hver tellekrets.

Folketellingen 1891 inngår i arkivet «Statistisk sentralbyrå, Sosioøkonomiske emner, Folketellinger, boliger og boforhold» og oppbevares i Riksarkivet. Jordbruksskjemaene er bare unntaksvis bevart. Folketellingen 1891 er i sin helhet tilgjengelig i skanna form i Digitalarkivet. I tillegg er en mindre del av tellingen tilgjengelig i søkbar form.

I det videre følger befolkningsoversikt fordelt på landets byer, herredskommuner og amt i 1891. Den opprinnelige statistikken skiller mellom landdistrikt (herred) og byer, men er her slått sammen for hvert amt. Tildels avviker rekkefølgen på herreder innenfor hvert enkelt amt fra folketellingsrapporten, mens tidsriktige enhetsnavn er behold.

## I. [[Smaalenenes amt|Smaalenenes Amt]]

## II. [[Akershus amt|Akershus Amt]]

## III. [[Kristiania amt|Kristiania Amt]]

## IV. [[Hedemarkens amt|Hedemarkens Amt]]

## V. [[Kristians amt|Kristians Amt]]

## VI. [[Buskerud amt|Buskeruds Amt]]

## VII. [[Jarlsberg og Larviks amt|Jarlsberg og Larviks Amt]]

## VIII. [[Bratsberg amt|Bratsbergs Amt]]

## IV. [[Nedenes amt|Nedenes Amt]]

## X. [[Lister og Mandals amt|Lister og Mandals Amt]]

## XI. [[Stavanger amt|Stavanger Amt]]

## XII. [[Søndre Bergenhus amt|Søndre Bergenhus Amt]]

## XIII. [[Bergen amt|Bergen Amt]]

## XIV. [[Nordre Bergenhus amt|Nordre Bergenhus Amt]]

## XV. [[Romsdals amt|Romsdals Amt]]

## XVI. [[Søndre Trondhjems amt|Søndre Trondhjems Amt]]

## XVII. [[Nordre Trondhjems amt|Nordre Trondhjems Amt]]

## XVIII. [[Nordlands amt|Nordlands Amt]]

## XIV. [[Tromsø amt|Tromsø Amt]]

## XX. [[Finmarkens amt|Finmarkens Amt]]

## Folketallet i [[Norge]] 1891

## Eksterne lenker
* Søkeskjema for folketellingen 1891 i Digitalarkivet
* Geografisk inngang til folketellingen 1891 i søkbar og skanna form i Digitalarkivet
* SSBs presentasjon av folketellingen 1891
* Registreringssentral for historiske data
Allround-VM på skøyter 1988, kvinner

**Allround-VM på skøyter 1988, kvinner** ble arrangert på Skien isstadion i Skien, Norge den 12. og 13. mars 1988 med IF Herkules som teknisk arrangør hvor 28 kvinner deltok og de representerte 14 nasjoner.

Karin Kania fra Øst-Tyskland ble verdensmester. Norge var representert med Minna Nystedt som kom på 16.-plass i sammendraget.

## Program

## Medaljevinnere
;Sammenlagtmedaljer

;Distansemedaljer

## Sammenlagt

## Funksjonærer
Blant funksjonærene stilte:
* Overdommer Tore B. Ramton, Norge
* Starter Per Bjønni, Norge

;Ledere for den norske troppen
* Laila Andresen (lagleder), Rune Gerhardsen (hovedleder)

## Kilder
* 
* Norges Skøyteforbund Årbok 1987–1988 (1. april 1987 – 31. mars 1988) side 31 (teknisk arrangør), side 33 (funksjonærer), 48 (løperrepresentasjon og ledere) og 93 (resultater).

## Eksterne lenker
*  Resultater på ISU sine sider
*  Resultater på The-Sports.org (Ikke komplett, mangler sølvmedaljevinneren på 500m/diskede løperen på 3000m, Seiko Hashimoto.)
*  Resultater på SportStatistieken.nl
*
Robert J. Walker

**Robert John Walker** (1801–1869) var en amerikansk advokat, økonom og demokratisk politiker kjent som USAs 18. finansminister under president James K. Polk i perioden mellom 8. mars 1845 og 5. mars 1849.

## Liv og virke
### Bakgrunn
Robert J. Walker var sønn av en dommer. Han begynte med sine studier ved University of Pennsylvania, og tok slutteksamehn i 1819 sån årskullets beste. Deretter studerte han rettsvitenskap, og fikk i 1821 advokatløyve.

### Karriere
Walker startet sin karriere som advokat i Pittsburgh i perioden 1822 til 1826 før han flyttet til Mississippi og begynte å spekulere i bomull, jordeiendom og slaver. I 1838 ble han for øvrig tvunget til å frigi sine egne salver på grunn av kraftig press fra kongressen.

Walker var demokratenes medlem av USAs senat fra Mississippi i perioden 1835 til 1845, og var i tillegg tilhenger av ekspansjonismen. Han støttet James K. Polk under presidentvalget i 1844 og stemte for annekteringen av Republikken Texas i 1845.

Han ble utnevnt som landets neste finansminister av president James K. Polk i mars 1845 og hadde stor innflytelse i hans kabinett. En av hans markante bedrifter som finansminister var finansieringen av den meksikansk-amerikanske krigen, samt at han også skrev et utkast til loven av 1849 om grunnleggelsen av USAs indredepartement. Walker er også kjent for finansministerrapporten fra 1845, hvor han går til frontalangrep mot proteksjonismen. Etter at Walker gikk av sammen med resten av kabinettet til Polk i mars 1849 fortsatte han på karrieren som spekulant.

Våren 1857 ble Walker av president James Buchanan utnevnt til guvernør av Kansasterritoriet, men han forlot denne stillingen i november samme år på grunn av motstanden til den foreslåtte konstitusjonen for territoriet.

Under den amerikanske borgerkrigen støttet han unionen. I 1863 og 1864 var Walker i Europa for å skape tillit for regjeringens evne til å takle budsjettunderskuddet, noe som førte til at han lyktes i å sikre et lån fra Tyskland til USAs regjering på 250 millioner dollar.

Fra 1864 og frem til hans død den 11. november 1869 arbeidet han som advokat i Washington, D.C.

## Litteratur
* James P. Shenton: *"Robert John Walker: A Politician from Jackson to Lincoln"*. New York: Columbia University Press, 1961.

## Referanser


## Eksterne lenker
* 
* 
*  USTreas.gov – Robert J. Walker (1845–1849) – Biografien til Corwin hos U.S. Department of the Treasury.
*  Millercenter.org – Robert J. Walker (1845–1849) – Biografien til Meredith hos Miller Center of Public Affairs.
Lajla Mattsson Magga

**Lajla Mattsson Magga** (født 4. november 1942 i Kall i Åre kommune) er en sørsamisk lærer, barnebokforfatter og leksikograf. Hun er gift med Ole Henrik Magga og er bosatt i Kautokeino. 

Hun har gitt ut flere bøker på og om sørsamisk. Blant utgivelsene er en grammatikkbok skrevet sammen med ektemannen, og sammen med Knut Bergsland har hun utgitt *[[Sørsamisk-norsk ordbok]]*. Hun har også gitt ut sørsamiske barnebøker og eventyr.

## Priser og utmerkelser
Hun mottok den nordiske samiske språkprisen Gollegiella i 2010. I den forbindelse beskrev NRK Sápmi tildelingen slik:«– Lajla Mattson Magga har (---) bidratt med et gedigent engasjement for det sørsamiske språkarbeidet, uttaler juryen. 
Magga har i langt tid arbeidet som lærer i sørsamisk. Juryen fremhever spesielt hennes arbeid med ordbøker. I dag arbeider hun med en ny oversettelse av bibelen til sørsamisk og med en sørsamisk grammatikkbok.»

## Bibliografi
* *Govne-boetske* – sørsamisk barnebok, Jår'galæd'dji 1984
* *Maahke ryöknie : Máhtte rehkenasta* – matematikkbok, parallelltekst på sør- og nordsamisk, Jår'galæd'dji 1984
* *Daate lea Piere* – lesebok på sørsamisk, Jår'galæd'dji 1984
* *Åarjelsaemien-daaron bakoegärja Sydsamisk-norsk ordbok* – ordbok, skrevet sammen med Knut Bergsland, Iđut 1993
* *Meerke* – billedbok på sørsamisk, Iđut 2008
* *Norsk-sydsamisk ordbok : Daaroen-åarjelsaemien baakoegærja* – ordbok, Iđut 2009
* *Sørsamisk grammatikk* – grammatikk, skrevet sammen med Ole Henrik Magga, Davvi girji 2012 
* *Mojhtesh* – sagn, sørsamisk tekst, Iđut 2016
* *Tjïrrh : Čebo* – billedbok med parallelltekst på sør- og nordsamisk, Iđut 2019

## Referanser
Rohkunborri

**Rohkunborri** er et fjell sør for Altevatnet sørøst i Bardu kommune i Troms. Fjellet ligger mellom Altevatnet (489 moh.) og Geavdnjajávri (540 moh.) og rager med sine 1&nbsp;660 moh. mer enn 1&nbsp;100 meter over vannoverflaten i disse vannene. Toppen er det høyeste punktet i Bardu kommune, og primærfaktoren på 1&nbsp;161 meter er blant de 40 høyeste i Skandinavia.

Fjellet ligger innenfor Rohkunborri nasjonalpark, som ble etablert i 2011.

## Fotnoter



## Referanser




## Eksterne lenker
*
Norge digitalt

**Norge digitalt** er et bredt samarbeid mellom virksomheter som har ansvar for å fremskaffe stedfestet informasjon og/eller er store brukere av slik informasjon. Partene i Norge digitalt får tilgang til et bredt spekter av hverandres geografiske data og tjenester, bl.a.:
* FKB-data fra Geovekst-samarbeidet og fra de største bykommunene (vektordata til bruk i målestokk 1:500 til 1:30 000) (dvs. alle landets kommuner)
* Nasjonale kartdataserier fra Kartverket (vektor- og rasterdata til bruk i målestokk 1:25 000 og mindre)
* Digitale terrengmodeller (DTM)
* Vegdatabaser
* Administrative inndelinger
* Stedsnavn
* Flyfoto (ortofoto) og satellittbilder
* Eiendomsinformasjon (matrikkelen)
* Sjøkart og dybdedata
* Posisjonsstjenester (CPOS og DPOS)
* Data fra Norsk Polarinstitutt over Svalbard og Jan Mayen
* Plandata som kommuneplaner, reguleringsplaner mv.
* Temadata om mange forhold, f.eks. bonitet, biomangfold, naturvernområder, kulturminner, vassdrag, meteorologi, fiskeri, reindriftens arealbruk og befolkningsdata

## Kartverket er koordinator
Kartverket koordinerer og leder samarbeidet både nasjonalt og på fylkesnivå. Dette omfatter ansvaret for den samlete nasjonale organiseringen, å følge opp avtaler om deltagelse og andelsfinansiering, samt videreutviklingen av samarbeidet i dialog med Samordningsgruppen for geografisk informasjon. 

Kartverket har ansvaret for nettportalen Geonorge som formidler data mellom partene over Internett.  

## Om Norge digitalt-samarbeidet
Ved utgangen av 2015 var det registrert flere enn 600 parter i Norge digitalt.

Samarbeidet har sin forankring i Stortingsmelding nr. 30 (2002-2003), «Norge digitalt» - et felles fundament for verdiskaping. Samarbeidet omfatter i hovedsak offentlige virksomheter som kommuner, fylkeskommuner, energibedrifter og nasjonale virksomheter.

## Referanser
Smeerenburgfjorden

**Smeerenburgfjorden** er en 20 km lang og 4 km bred fjord ved den nordvestligste spissen av Spitsbergen på Svalbard. Den har fått navnet etter hvalfangarstasjonen Smeerenburg, som lå på sørøstkysten av Amsterdamøya på 1600-tallet. Fjorden ligger øst for Danskøya og Amsterdamøya. 

Mellom Danskøya og fastlandet skjærer sundet Sørgattet mot sørvest, og mellom Danskøya og Amsterdamøya ligger Danskegattet. Begge sundene fører inn til Smeerenburgfjorden fra havet i øst. Den indre delen av Smeerenburgfjorden kalles *Bjørnefjorden*, og her munner Smeerenburgbreen ut.

Området ligger i Nordvest-Spitsbergen nasjonalpark.

## Kilder
* *Den norske los*, vol. 7, 2 utg. (Stavanger: Norges sjøkartverk og Norsk polarinstitutt, 1990).

## Eksterne lenker
*
Christian Svendsen

**Christian Valdemar Svendsen** (1890–1959) var en dansk sportsutøver som deltok i de olympiske leker 1912 i Stockholm.

Svendsen vant en olympisk bronsemedalje i turn under OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

## OL-medaljer
* 1912  Stockholm -  Bronse i turn, lagkonkurranse fritt system (Danmark)

## Referanser


## Eksterne lenker
*
Ett anständigt liv

***Ett anständigt liv*** er en svensk dokumentarfilm fra 1979 regissert av Stefan Jarl. Filmen er nummer to i Mods-trilogien om Kenta og Stoffe.

## Handling

I den andre delen av Stefan Jarls Mods-trilogi møter vi ti år senere hovedpersonene fra den første filmen, *[[Dom kallar oss mods]]*. Vi blir kastet tilbake til den tiden da deres liv var fri fra samfunnets konvensjoner og normer.

I *Ett anständigt liv* tar Jarl igjen opp kontakten med Kenta og Stoffe, og hva han viser oss er langt fra hva vi husker fra første filmen. Den tildels optimistiske og bekymringsløse stemningen fra første filmen er erstattet med fortvilelse og smerte. Kenta er alkoholisert og bor sammen med sin kjæreste Eva. Sammen har de en sønn, Patric. Stoffe har også fått en sønn, men hasj og alkoholmisbruket hans er nå erstattet med heroin.

Hans mange overdoser har drevet Stoffe til kanten av stupet og Kenta er redd for å miste ham. Han tar opp igjen kontakten for å prøve å overtale ham til å slutte med misbruket, men det ender igjen med at de blir uvenner og går hver sin vei. En tid senere får Kenta vite at Stoffe har dødd etter en overdose.

Sammenlignet med første filmen er *Ett anständigt liv* et brutalt, dystert og mørkt portrett av ungdommer som har gått fra å være unge rebeller til å bli misbrukere uten noe form for fremtid.

Stefan Jarl er kjent for sitt sosiale engasjement og involverer seg sterkt for ungdommene i Mods-miljøet. Da han hørte at Stoffe flere ganger hadde vært døden nær etter en overdose bestemte han seg for å lage en oppfølger til Dom Kallar Oss Mods i et håp om at filmen ville gi Stoffe en meningsfull sysselsetting. 
Etter at Stoffe døde var det en stund usikkert om filmen noen gang ville bli distribuert, men Jarl valgte likevel å gi ut filmen og la *Ett anständigt liv* bli et slags testamente over Stoffes liv.

## Skuespillere
* Kenneth Kenta Gustafsson.
* Gustav Svensson
* Eva Blondin.
* Patric Gustafsson.
* Majken Gustafsson.
* Lena Löfgren.
* Jan Löfgren.
* Elisabeth Backe.
* Kenneth Bergqvist.
* Sven-Åke Dyhlen.
* Helena Höglund.
* Jan Klingryd.	
* Bo Landegren.
* Erik Rosen.

## Modstrilogien

* 1968: *[[Dom kallar oss mods]]*
* 1979: *Ett anständigt liv*
* 1993: *[[Det sociala arvet]]*

## Referanser


## Eksterne lenker
*
Lilliehöökfjorden

**Lilliehöökfjorden** er en fjordarm innerst i Krossfjorden på vestkysten av Spitsbergen på Svalbard. Den ligger på vestsida av halvøya Kong Haakons halvøy, et 700&nbsp;m høyt fjellmassiv som er ca. 2&nbsp;km bredt og 11&nbsp;km langt. Innerst i fjorden kommer den svære Lilliehöökbreen ut. Området er mye besøkt av turistskip.

## Kilder
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
Bajkalfjellene

**Bajkalfjellene** (russisk Байкальский хребет, *Bajkalskij khrebet*) er en fjellkjede som stiger bratt opp fra nordvestsiden av Bajkalsjøen sør i Sibir i Russland. Det sentralsibirske platå grenser i sør til de østlige Sajanfjellene og Bajkalfjellene.

Elven Lena har sitt utspring i Bajkalfjellene. Fjellene rundt Bajkalsjøen er skogkledde med gråor, osp, dunbjørk, sibirlerk, sibiredelgran, furu og sibirfuerru.

Den høyeste toppen er Tsjerskij (2572 moh), oppkalt etter den polske oppdagaren Jan Czerski.

## Referanser


## Eksterne lenker
* Burjatia på www.traveleastrussia.com
* Bilder på www.magicbaikal.ru
* Bilder av innsjøen og fjellene rundt på www.irkutsk.org
Allround-VM på skøyter 1989, kvinner

**Allround-VM på skøyter 1989, kvinner** ble arrangert på James B. Sheffield Olympic Skating Rink i Lake Placid, New York, USA, 4. og 5. februar 1989 med 29 deltakere fra 13 nasjoner. Teknisk arrangør var USISA.

Constanze Moser fra Øst-Tyskland ble verdensmester.

## Sammenlagt

Erik Vea var trener og leder for Minna Nystedt under arrangementet.

## Kilder
* Norges Skøyteforbund Årbok 1988–1990 (1. april 1988 – 31. mars 1990) side 31 (teknisk arrangør), 44 (løperrepresentasjon og leder) og 126 (resultater).

## Eksterne lenker
* 
* Resultater for damer på  www.SpeedSkatingStats.com og på  Schaatsstatistieken.nl (Søster-nettsteder)
* Resultater for  damer (gammelt nettsted) data.ISUresults.eu og resultater (nytt nettsted) på www.ISU.html.infostradasports.com sine nettsider.
*  Medaljeoversikt og resultater for damer på The-Sports.org
*
Mysticum

**Mysticum** er et norsk black metal band fra Asker. 

## Medlemmer
;Nåværende
*Preben «Prime Evil» (også kjent som «Ravn» eller «Svartravn») &ndash; vokal, gitar
*Benny Herr General Cerastes &ndash; vokal, gitar, programmering
*Robin «Dr. Best» Malmberg &ndash; Bass, programmering

;Tidligere medlemmer
*Jan Axel «Hellhammer» Blomberg &ndash; trommer (men ble aldri innspilt)

## Diskografi
**Medusa's Tears* (demo, 1993) 
**Wintermass* (demo, 1993)
**[[Mysticum / Ulver]]* (split album, 1994)  
**Mysticum* (demo, 1995)  
**Piss Off* (demo, 1995)
**[[In the Streams of Inferno]]* (studioalbum, 1996)
**[[Audiopain / Mysticum]]* (split album, 2003)
**[[Lost Masters of the Universe]]* (samlealbum, 2004)

## Eksterne lenker
* 
* 
*
Sorgfjorden

**Sorgfjorden** (tidligere *Treurenberg Bay*) er en fjord på nordsida av Spitsbergen på Svalbard. Den er rundt 9&nbsp;kilometer lang og 3&nbsp;kilometer bred ved munningen helt nord i Hinlopenstretet, langt nord i Ny-Friesland. Fjorden har vært mye brukt som base for fangstfartøy og vitenskapelige ekspedisjoner. 

Ved munningen av Sorgfjorden ligger Fosterneset i øst og Eolusneset i vest, sistnevnte har fått navn etter et kors på toppen. Etter innskriften på korset er det reist i 1855 av skipper C. Holmgren på barken *Eolus* fra Bergen, til minne om falne fangstfolk etter et sjøslag i 1639. Det er tredve graver på odden.

## Kilder
* *Den norske los*, vol. 7, 2 utg. (Stavanger: Norges sjøkartverk og Norsk polarinstitutt, 1990).

## Eksterne lenker
* Områdebeskrivelse i Cruisehåndbok for Svalbard – Norsk Polarinstitutt.
* 
* Privat oversikt over vernede steder på Svalbard
Blåbotnhalsen

**Blåbotnhalsen** er et grensefjell mellom Sunndal og Molde kommuner i Møre og Romsdal. Det har en høyde på 1&nbsp;659 moh.

## Se også
* Liste over Norges høyeste fjell

## Referanser
Lomfjorden

**Lomfjorden** er en fjord på nordøstkysten av Spitsbergen på Svalbard. Den er rundt 35&nbsp;kilometer lang og 3-7&nbsp;kilometer bred. Fjorden har innløp fra Hinlopenstredet og ligger på vestsida av Lomfjordhalvøya.

I vest ligger Lomfjella og Gullfaksbreen, i nord Valhallfonna, og i øst Lomfjordhalvøya med Torsfonna og Balderfonna. Fjellene her er ikke spesielt høye, og lite bratte.

Innerst i fjordbotnen strekker en 40 km lang dal seg sørover, men denne er helt dekt av en isbre, nemlig den tilsvarende lange og smale Veteranen, som når nesten helt ut til fjorden.

## Referanser


## Eksterne lenker
*
Bindingsteori

:*Denne artikkelen handler om [[lingvistikk|lingvistisk]] bindingsteori*.
:*For kjemisk bindingsteori, se [[Kjemiske bindinger]]*
**Bindingsteori** er læra om hvordan ulike typer nomenfraser kan og ikke kan være koreferente med en annen nomenfrase innafor en og samme frase eller setning.

I setninga *Far ba ham rydde opp etter seg sjøl* er *seg sjøl*, men ikke *ham*, koreferent med *far*. Leddet som viser til et annet (her: *seg sjøl* er **bundet** av leddet det er koreferent med, dette leddet er **binderen**. I bindingsteorien er en anafor en konstituent som *må* være bundet (som *seg sjøl*). Pronomen, på sin side, kan, men må ikke, være bundet. Setninga *Far ba oss rydde opp etter ham* er tvetydig; *ham* kan være koreferent med, og dermed bundet av *far*, men det kan også være **fritt**, det vil si hente referansen sin fra konteksten.
Beinn Mheadhoin

**Beinn Mheadhoin** er et fjell i Skottland, lokalisert  i regionen Moray. 

Beinn Mheadhoin ligger midt i fjellområdet Cairngorms, og det skotsk gæliske navnet betyr da også *Fjellet i midten*. Det ligger like sørøst for Loch Avon, og nordøst for Ben Macdhui. 

Beinn Mheadhoin har en høyde på 1&nbsp;182 meter over havet, og en primærfaktor på ca. 254 meter. Det er det trettende høyeste fjellet i Skottland og på De britiske øyer.

På toppen av fjellet ligger flere store kampesteiner fra istiden, toppen måles faktisk ut fra toppen av en disse steinene.

Etter britisk klassifisering av fjell regnes Beinn Mheadhoin som en «munro» og en «marilyn».

## Referanser
Guridalsnosi

**Guridalsnosi** er et fjell i Luster kommune i Sogn og Fjordane. Det har en høyde på 1&nbsp;659 meter over havet.

## Se også
* Liste over Norges høyeste fjell

## Referanser
Allround-VM på skøyter 1990, kvinner

**Allround-VM på skøyter 1990, kvinner** ble arrangert i Olympic Oval i Calgary, Canada den 10. og 11. februar 1990. Teknisk arrangør var CASSA.

Jacqueline Börner fra Øst-Tyskland ble verdensmester.

## Sammenlagt

Tom Erik Oxholm var trener og leder for Heidi Skjeggestad under arrangementet.

## Kilder
* Norges Skøyteforbund Årbok 1988–1990 (1. april 1988 – 31. mars 1990) side 46 (norsk løperrepresentasjon og leder/trener) og side 147 (teknisk arrangør og resultater).

## Eksterne lenker
* 
* 
* Resultater for  damer (gammelt nettsted) data.ISUresults.eu og resultater (nytt nettsted) på www.ISU.html.infostradasports.com sine nettsider.
*  Medaljeoversikt og resultater for damer (mangler 2 løpere; G. Kleemann og J. Krohn) på The-Sports.org
*
Oluf Pedersen (turner)

**Oluf Kristian Edvin Pedersen** (født 14. mars 1878, død 8. mars 1917) var en dansk sportsutøver som deltok i de olympiske leker 1912 i Stockholm.

Pedersen vant en olympisk bronsemedalje i turn under OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

Pedersen var også med under Ekstralekene 1906 i Athen, på det danske laget som kom på andreplass bak Norge.

## OL-medaljer
* 1912  Stockholm -  Bronse i turn, lagkonkurranse fritt system (Danmark)
* (1906  Athen -  Sølv i turn, lagkonkurranse (Danmark))

## Eksterne lenker
*
Kjella

**Kjella** (også skrevet *Kjelda*) er en fjord i Bindal kommune i Nordland. Fjorden har innløp mellom Oterneset i vest og Holm i øst og strekker seg 11 kilometer sørover til bygda Kjella. Fjorden ligger på østsida av øya Austra.

Fylkesvei 17 går ut hele østsida av fjorden, og ved Holm går det ferje videre nordover til Vennesund. Dette ferjesambandet går helt ytterst i Bindalsfjorden. Fylkesvei 802 går langs deler av de indre områdene i vest.

Heggbærneset stikker seg nordover i fjorden på østsida, og øst for dette neset går Lysfjorden innover til Bursvikbotn. På den andre sida av fjorden ligger grenda Nordhorsfjord, og her går sidefjorden Horsfjordbotnet sørvestover. Grenda Sørhorsfjord ligger på sørsida av innløpet. Sør for denne grenda går sidefjorden Valen sørvestover til Bogen. I bunnen av Valen går Valastraumen sørover til Årsetfjorden. 

Innerst i fjorden ligger grenda Kjella og Heilhornet hotell.

## Referanser
Mam Sodhail

**Mam Sodhail** er et fjell i Skottland, lokalisert  i regionen Highland. Det ligger like nord for Glen Affric og sør for innsjøen Loch Mullardoch, ca. 30 kilometer øst for landsbyen Kyle of Lochalsh.

Mam Sodhail har en høyde på 1&nbsp;181 meter over havet, og en primærfaktor på ca. 137 meter. Det er det nest høyeste fjellet nord for Great Glen, etter Càrn Eige. Càrn Eige ligger bare en kilometer nord for Mam Sodhail, og er bare 2 meter høyere, slik at de to toppene regnes som tvillingtopper. 

Etter britisk klassifisering av fjell regnes Mam Sodhail som en «munro» men ikke en «marilyn».

## Referanser
Bjarne Kristoffersen

**Bjarne Kristoffersen** (født 15. november 1916 i Nedre Eiker i Buskerud, død 25. mars 1994 i Enebakk) var en norsk illustratør, tegneserietegner og -utgiver. Han var kjent under signaturen ***Bjarne K.*** 

Bjarne Kristoffersen fikk offentliggjort de første tegningene sine i  DrammensAvisa Fremtiden allerede som elleve-tolvåring. Han fikk støtte fra hjemkommunen til å ta tegneutdannelse. De første tegneoppdragene han hadde, var blant annet i Donald Duck, der han tegnet rebuser og andre oppgaver. I 1954 ble han tegner av serien *[[Soldat 47]]* som han utga sammen med Øyvind Dybvad. Etter hvert som Jens R. Nilssen reduserte tegneoppdragene sine, overtok Kristoffersen juleheftene *[[Peik]]* i 1958, *[[Vangsgutane (tegneserie|Vangsgutane]]* i 1959 og *[[Bamsemann]]* i 1964. Bjarne Kristoffersen var også tilknyttet Bladkompaniet som tegner.
Allround-VM på skøyter 1991, kvinner

**Allround-VM på skøyter 1991, kvinner** ble arrangert på Hamar stadion i Hamar i Norge den 2. og 3. februar 1991 med 31 deltakere. Gunda Kleemann fra Tyskland ble verdensmester.  

## Distansevinnere

## Sammenlagt

## Funksjonærer
Blant funksjonærene stilte norske Svein Inge Strugstad som starter.

## Eksterne lenker
* 
* Resultater på  www.SpeedSkatingStats.com og på  Schaatsstatistieken.nl med internasjonale mesterskaps-plasseringer (Søster-nettsteder)
*  Resultater (gammelt nettsted) på data.ISUresults.eu og Resultater (nytt nettsted) på www.ISU.html.infostradasports.com sine nettsider.
*  Resultater på The-Sports.org
*
Muldalseggenden

**Muldalseggenden** er et fjell i Rauma kommune i Møre og Romsdal. Den har en høyde på 1&nbsp;659 moh.

## Se også
* Liste over Norges høyeste fjell

## Referanser
Carlos Meléndez

**Carlos Meléndez** (1861–1919) var en salvadoransk politiker.

Meléndez var president i El Salvador i to perioder. Fra 9. februar 1913 til 29. august 1914 var han provisorisk president. Hans andre periode var fra 1. mars 1915 til 21. desember 1918.

## Referanser
Slettedalsnuten

**Slettedalsnuten** er et fjell i Ullensvang kommune i Vestland. Det har en høyde på  meter over havet.

## Se også
* Liste over Norges høyeste fjell

## Referanser
Imre Erdődy

**Imre Erdődy** (født 26. mars 1889 i Budapest, død 11. januar 1973 i Budapest) var en ungarsk sportsutøver som deltok under de olympiske leker 1912 i Stockholm.
  
Erdődy vant en olympisk sølvmedalje i turn under OL 1912 i Stockholm. Han var med på det ungarske laget som kom på andreplass i lagkonkurransen i mangekamp bak Italia. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

## OL-medaljer
* 1912  Stockholm -  Sølv i turn, mangekamp lagkonkurranse (Ungarn)

## Referanser


## Eksterne lenker
*
Wesley Snipes

**Wesley Trent Snipes** (født 31. juli 1962 i Orlando i Florida) er en amerikansk skuespiller, kampsportsutøver og filmprodusent.

Snipes vokste opp i The Bronx i New York City. Wesley Snipes første skuespillerrolle var som gangster i Michael Jacksons musikkvideo til hitten «Bad». Det var Michael selv som valgte ham ut. Han er mest kjent for sin rolle som Blade i filmene med samme navn.

## Bakgrunn
Hans film-debuterte var i filmen *Wildcats* fra 1986. Senere samme år dukket han opp i TV-serien *Miami Vice* som en narkotika-selger i episode som ble vist i USA for første gang i desember 1986. I 1987 ble Snipes vurdert for rollen som Geordi La Forge i TV-serien *[[Star Trek: The Next Generation]]*, men rollen gikk til slutt til LeVar Burton. Snipes var på audition for rollen som Leroy Green i den klassiske kult-filmen «The Last Dragon» fra 1985, men han fikk ikke rollen likevel. Snipes har spilt en rekke roller i actionfilmer som *[[Passenger 57]]* fra 1992, *[[Demolition Man]]* fra 1993 (sammen med blant andre Sylvester Stallone) Money Train, U.S. Marshals og Rising Sun.

Under Filmfestivalen i Venezia i 1997 ble Snipes tildelt Volpi-cupen for beste skuespiller, for hans opptreden i New Line Cinemas *One Night Stand*. I 1998 hadde Snipes sin største kommersielle suksess med *Blade*-filmene. Han mottok også en stjerne på Hollywood Walk of Fame. I 2004 gjentok Snipes sin rolle i den tredje filmen, *Blade: Trinity*, som han også var med på å produsere. I 2005 saksøkte Snipes henholdsvis New Line Cinema og David S. Goyer, filmens studio og regissør. Snipes påstod at film-studioet ikke hadde betalt ut hele lønnen hans. I tillegg påstod han at hans karakters skjermtid ble redusert til fordel for med-skuespillere som Ryan Reynolds og Jessica Biel.

Mot slutten av 1990-tallet grunnla Snipes og broren hans et sikkerhetsfirma, kalt Royal Guard of Amen-Ra, dedikert til å tilby kjente personer livvakter som er trent i rettshåndhevelse og kampsport. Amen-Ra var også navnet på filmselskapet hans. Snipes har vært gift to ganger, først med April Snipes, som han har sønnen Jelani sammen med. I 2003 giftet Snipes seg med Nakyung "Nikki" Park, som Snipes fikk fire barn sammen med.

## Filmografi

## Referanser


## Eksterne lenker
*
Georges Mauduit

**Georges Mauduit** (født 1942) er en fransk tidligere alpinist.

Karrierens høydepunkt kom under VM 1966 i Portillo, da han tok sølv i storslalåm bak landsmannen Guy Périllat. To år senere ble han nummer ni i storslalåm under OL 1968 i Grenoble.

Han vant ett renn i verdenscupen, et storslalåmrenn 6. januar 1967 i Berchtesgaden.

## Referanser


## Eksterne lenker
*
Hallingkast

**Hallingkastet** regnes som et av høydepunktene i framføringa av hallingdansen. Hallingkast er en akrobatisk prestasjon, og det har i mange år blitt konkurrert om hvem som kan sparke høyest (gjøre det høyeste rundkastet) – historiske kilder fra nyere tid forteller om dansere som har nådd bortimot tre meter opp i været.

Hallingkastet tar utgangspunkt i et rundkast og et saksespark, utført mens danseren kaster seg bakover. Til sammen gjør dette at danseren får oppdrift nok til å nå høyt.

Kunststykket er å treffe en hatt med den ene foten («sparke hatten»). Hatten henger på en stav (som vanligvis holdes av ei jente), og skal helst fly av gårde så langt som mulig. Vinneren bestemmes av hvilken hallingdanser som har det høyeste kastet. Det er vanlig at danseren sjøl avgjør høyda på hatten før han gjør kastet.

Hallingkastet kan utføres på to måter, med og uten stempling. *Stempelkastet* regnes som det gjeveste, og navnet tilsier at danseren når golvet med føttene samla (han «stempler» i golvet).

## Historiske kast
Det mest kjente kastet i Norgeshistoria kan nok tilskrives hallingen Blank-Ola, som gjorde kast etter at han hadde slått ned sorenskriveren i Sogndal i 1683.

## Referanser


## Eksterne lenker
* Ola Narverud gjør kast på Kongsbergmarken 2008
Allround-VM på skøyter 1994, kvinner

**Allround-VM på skøyter 1994, kvinner** ble arrangert på U.S. High Altitude Speed Skating Center i Butte, Montana, USA, 5. og 6. februar 1994 med 23 deltakere fra 11 nasjoner.

Emese Hunyady fra Østerrike ble verdensmester.

## Sammenlagt

## Funksjonærer
Blant funksjonærene stilte norske Svein Inge Strugstad som starter.

;Trener og fysioterapeut for den norske troppen
* Even Aas (trener), Gunnar Samuelsen (fysioterapeut).

## Kilder
* Norges Skøyteforbund Årbok 1992–1994 (1. april 1992 – 31. mars 1994) sidene 42 (funksjonær), 49 (løperrepresentasjon og ledere) og 144 (resultater).

## Eksterne lenker
* 
* Resultater på  www.SpeedSkatingStats.com og på  Schaatsstatistieken.nl (Søster-nettsteder)
* Resultater på  data.ISUresults.eu (gammel) på og www.ISU.html.infostradasports.com (ny) på ISU sine nettsider.
* 
*  Resultater på The-Sports.org
Kyle of Lochalsh

**Kyle of Lochalsh** (skotsk gælisk: **Caol Loch Aillse**) er en landsby i Skottland. 

Den ligger på vestkysten, om lag 100 kilometer vest for Inverness. Den ligger på nordsiden av *Loch Alsh*, sundet mellom øya Skye og fastlandet, rett overfor Kyleakin på Skye.

Kyle of Lochalsh hadde 739 innbyggere i 2001. I 2006 ble folketallet estimert til 720 innbyggere.

I 1995 fikk Skye fastlandsforbindelse over Skye Bridge som ble bygget fra Kyleakin til Kyle of Lochalsh. Tidligere hadde det vært fergeforbindelse på denne strekningen. Kyle of Lochalsh er endestasjon for jernbanelinjen som går vestover fra Inverness. 

## Referanser
Árpád Pédery

**Árpád Pédery** (født 1. februar 1891 i Budapest, død 21. oktober 1914 i Galicia) var en ungarsk idrettsutøver som deltok i Sommer-OL 1912 i Stockholm, hvor han vant en individuell sølvmedalje i turn. Han var også på det ungarske laget som kom på andreplass (bak Italia) i lagkonkurransen i mangekamp. Det var fem lag fra fem nasjoner som var med i konkurransen, som ble avholdt på Stockholms stadion. Det var mellom 16 og 40 deltakere på hvert lag.

## OL-medaljer
* 1912  Stockholm -  Sølv i turn, mangekamp lagkonkurranse (Ungarn)

## Referanser


## Eksterne lenker
*
Bengt-Erik Grahn

**Bengt-Erik Grahn** (født 30. april 1941 i Dikanäs i Vilhelmina, død 21. november 2019) var en svensk samisk alpinist. Han konkurrerte for klubben Tärna IK Fjällvinden og vant seks individuelle svenske alpinmesteskap (tre i storslalåm, to i slalåm og ett i utfor). 

Grahns beste resultat i verdenscupen er andreplassen bak Jean-Claude Killy i Kitzbühels slalåmrenn i 1967. Bengt-Erik Grahn holdt imidlertid på å lage sensasjon under VM 1966 i Portillo i Chile, der han ledet slalåmrennet etter første omgang, men kjørte ut helt på slutten av finaleomgangen.

## Referanser


## Eksterne lenker
*
Sjøboltinden

**Sjøboltinden** er et grensefjell mellom Rauma og Fjord kommuner i Møre og Romsdal. Fjellet ligger i Trollstigen landskapsvernområde, og toppen har en høyde på 1&nbsp;657 moh.

## Se også
* Liste over Norges høyeste fjell

## Fotnoter



## Referanser
Bockfjorden

**Bockfjorden** er en fjordarm vest i Woodfjorden, i Haakon VII Land på nordkysten av Spitsbergen, Svalbard. Den går sørvestover fra Woodfjorden mot Fred Olsenfjellet (Sverrefjellet, 1312 m) og er rundt 12&nbsp;kilometer lang. Innløpet ligger nord for Kapp Kjeldsen. 

Innerst i fjorden skjærer en dal rett sørover mot Karlsbreen. Ved fjordbotnen ligger Jotunkildene, to varme kilder fra det tidligere vulkansk aktive Sverrefjellet. Vanntemperaturen i disse varme kildene er over 20&nbsp;ºC. Kildene er omgitt av kalkavsetninger som har ferdselsforbud. I området ligger også Trollkildene der vannet har blitt oppmålt til over 28&nbsp;ºC.

Fjorden er oppkalt etter tyskeren Franz-Karl von Bock (f. 1876), som sammen med Bernhard Graf von Poninski foretok en stereofotogrammetrisk undersøkelse av Woodfjorden i 1907. Ekspedisjonen var organisert av polarforskeren Theodor Lerner.

## Referanser
Steve Gadd

**Stephen Kendall Gadd** (født 9. april 1945 i Rochester i New York) er en amerikansk trommeslager. Gadd er hovedsakelig jazztrommeslager og blir regnet som en av de beste trommeslagerne innen jazz. I tillegg til at han er fleksibel og veldig dyktig generelt også på andre musikksjangre.

Gadd har spilt med en rekke anerkjente band og musikere, blant annet Paul McCartney, Manhattan Transfer, Steely Dan, Eddie Gomez, Manhattan Jazz Quintet, James Taylor, Eric Clapton, Paul Simon og andre. Han er også grunnlegger av The Gadd Gang som er en jazzgruppe bestående av bass, gitar, saksofon, piano og slagverk.

Gadd er også spesielt kjent for sine trommesoloer som han utfører på mange av låtene han spiller. Han er også kjent for å ha funnet opp mange trommegroover og paradiddle-eksperimenter.

## Referanser


## Eksterne lenker
* 
* 
* 
*
Bidlesteinnosi

**Bidlesteinnosi** er et fjell sørøst i Lærdal kommune i Vestland. Det har en høyde på 1&nbsp;658 meter over havet.

## Se også
* Liste over Norges høyeste fjell

## Fotnoter



## Referanser
Møllerfjorden

**Møllerfjorden** er en fjordarm innerst i Krossfjorden på vestkysten av Spitsbergen på Svalbard. Den har fire små fjordarmer og ligger på østsida av halvøya Kong Haakons halvøy, et 700&nbsp;meter høyt fjellmassiv som er ca. 2&nbsp;kilometer bredt og 11&nbsp;kilometer langt. Den innerste delen kalles Kollerfjorden. Området er mye besøkt av turistskip.

## Kilder
* *Den norske los*, vol. 7, 2 utg. (Stavanger: Norges sjøkartverk og Norsk polarinstitutt, 1990).
Mewat (distrikt)

**Mewat** (hindi: मेवात जिला) er et distrikt i den indiske delstaten Haryana. Distriktets hovedstad er Nuh. 4. april 2005 ble distriktet dannet av en del av distriktene Faridabad og Gurgaon.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 11,38 % av befolkningen.

Barn i alderen 0 til 6 år utgjorde 22,29 % i 2011 mot 35,23 % i 2001. Antallet jenter i den alderen per tusen gutter er 903 i 2011 mot 892 i 2001. 

## Referanser


## Eksterne lenker
*
Brekkefossen

**Brekkefossen** kan vise til:

*Brekkefossen (Oslo) – en foss i Akerselva i Oslo
*Brekkefossen (Gaular) – en foss i Gaular kommune, Sogn og Fjordane
*Brekkefossen (Hemsedal) – en foss i Hemsedal kommune, Buskerud
*Brekkefossen (Flåm) – en foss i Flåm kommune, Sogn og Fjordane
*Brekkefossen (Hyen) – en foss i Hyen kommune, Sogn og Fjordane
Steinahøfjellet

**Steinahøfjellet** er et fjell i Lom kommune i Innlandet. Det består av en rundt tre kilometer lang rygg med to toppunkter. Den østre toppen er høyest med  meter over havet (primærfaktor 52 meter). Den vestre toppen, som i sør har et bratt stup ned mot botnen Søre Sekken, har en høyde på  moh, og primærfaktor 40 meter.

Rundt en kilometer mot vest, på vestsida av Høybreavatnet, ligger også en navnløs topp på  moh. og primærfaktor på 90 meter.

## Se også
* Liste over Norges høyeste fjell

## Referanser
Postludium

**Postludium**, lat. *etterspill*, er et klassisk musikkstykke som brukes i slutten av en gudstjeneste. Postludiet kan være basert på en koral, typisk en salmetone som er blitt brukt tidligere i gudstjenesten, men det kan også være et fritt stykke. Ofte er det en liten fuge, men det kan også ha en annen form. Før var det vanlig at menigheten forlot kirken under postludiet, men i Norge er det nå mest vanlig at man setter seg ned etter at de ni slagene med kirkeklokken er ferdige og hører på postludiet. 

Stykket spilles som regel på kirkens orgel, eventuelt kan et kor eller en solist bidra sammen med orgelet. Svært ofte brukes musikkstykker som ikke kalles postludium på denne plassen i gudstjenesten. Det kan kalles «variasjoner over en salmetone fra Nordland», «partita over salmen... », toccata eller ha andre navn. Det at stykket spilles sist i gudstjenesten gjør det til et postludium. 

## Noen komponister som har kalt sine komposisjoner for Postludium
*Kjell Habbestad: *Postludium over «Der sola renn i himmelrand»* 2006
*G. W. Körner: *Postludium over «Nu takker alle Gud»* arrangert av V. Aamodt

## Se også
* Preludium
St. Jonsfjorden

**St. Jonsfjorden** er en fjord på vestkysten av Spitsbergen på Svalbard. Den munner ut i Forlandsundet mellom øya Prins Karls Forland og Oscar II Land på Spitsbergen. Den er 24&nbsp;kilometer lang og mellom 2 og 5&nbsp;kilometer bred.

Innerst ligger to gamle utmål, et tidligere britisk (NEC) i vest (Vestre St Jonsfjorden) og et annet i øst av fjordbotnen (Austre St Jonsfjorden). Førstnevnte utmål ble kjøpt opp av den norske staten i 1933.

## Kilder
* *Den norske los*, vol. 7, 2 utg. (Stavanger: Norges sjøkartverk og Norsk polarinstitutt, 1990).

## Eksterne lenker
*